recursal/SuperWikiNEXT-32B huggingface dataset:
**Nevinnomyssk** (ven. Невинномы́сск) on kaupunki Stavropolin aluepiirissä Venäjällä. Se sijaitsee Kubaniin laskevan Bolšoi Zelentšuk -joen suussa 62 kilometriä Stavropolista etelään. Kaupungin kautta kulkee Pavlovskajan, Groznyin ja Magaramkentin välinen M29-valtatie sekä Armavirin ja Prohladnajan välinen rautatie, josta haarautuu sivurata Ust-Džegutaan. Asukkaita on 128 500 henkeä (vuonna 2009).

Paikkakunta on saanut alkunsa vuonna 1825 perustetusta kasakkakylästä. Vuonna 1939 siitä tuli kaupunki. Toisen maailmansodan aikana Nevinnomyssk on saksalaisten miehittämä. Sodan jälkeen siitä tuli suuri kemian teollisuuden keskus.

Lähteet
-------

1. 1 2  *Goroda Rossii: entsiklopedija*, s. 293. Moskva: Bolšaja Rossijskaja Entsiklopedija, 1994. ISBN 5-85270-026-6.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 2.9.2010. (venäjäksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nevinnomyssk**.
* Nevinnomysskin kaupunkisivusto (venäjäksi)

Stavropolin aluepiirin *kaupunkipiirit* ja piirit
Aleksandrovskoje •
Andropov •
Apanasenkovskoje •
Arzgir •
Blagodarnyi •
*Budjonnovsk* •
Budjonnovsk •
*Georgijevsk* •
Georgijevsk •
Gratšovka •
Izobilnyi •
Ipatovo •
*Jessentuki* •
Kirov •
*Kislovodsk* •
Kotšubejevskoje •
Krasnogvardeiskoje •
Kurskaja •
*Lermontov* •
Levokumskoje •
*Mineralnyje Vody* •
Mineralnyje Vody •
Neftekumsk •
*Nevinnomyssk* •
Novoaleksandrovsk •
Novoselitskoje •
Petrovskoje •
*Pjatigorsk* •
Predgorny •
Sovetski •
Špak •
*Stavropol* •
Stepnoje •
Trunov •
Turkmeenien piiri •
*Železnovodsk*
**Kalle Toivola (ent. Poskiparta)** (13. tammikuuta 1884 Kivennapa – 22. toukokuuta 1911 Willoughby, Ohio) oli amerikansuomalainen kirjailija.

Toivola syntyi mäkitupalaisen perheeseen, kävi rippikoulun ja osallistui järjestötoimintaan. Hän muutti Yhdysvaltoihin vuonna 1907 ja liittyi Amerikan Suomalaiseen Sosialistijärjestöön.

Toivola julkaisi runoja ja proosaa lehdissä ja tilapäisjulkaisuissa nimimerkillä *Tolle Kaivola*. Hänet mainitaan yhtenä amerikansuomalaisen työväenliikkeen huomattavimmista runoilijoista. 

Toivola sai surmansa ilmeisesti hypätessään liikkuvasta junasta, "työttömyyden uhrina", kuten Suomen lehdissä uutisoitiin. Vuonna 1912 häneltä ilmestyi Aku Päiviön kanssa yhteinen runokokoelma.

Teoksia
-------

* Aku Päiviö ja Tolle Kaivola. *Kokoelma runoja ja runoelmia*. Fitchburg: Suom. sos. kust. yhtiö, 1912. Teoksen verkkoversio

Lähteet
-------

1. ↑  Katiha *katiha.kansallisarkisto.fi*. Viitattu 26.9.2023.
2. ↑  Katiha *katiha.kansallisarkisto.fi*.
3. ↑  Katiha *katiha.kansallisarkisto.fi*.
4. 1 2  *Köyhälistön nuija IV 1910*, s. 170. Hancock: Työmies Kustannusyhtiö, 1909.
5. 1 2 3  Suomalainen kuollut Amerikassa.  *Työ*, 14.6.1911, s. 2. Artikkelin verkkoversio.
6. 1 2  Suomalaiset Amerikassa.  *Työmes*, 9.6.1911, s. 6. Artikkelin verkkoversio.
7. ↑  Sulkanen, Elis: *Amerikan suomalaisen työväenliikkeen historia*, s. 344. Fitchburg, Massachusetts: Amerikan Suomalainen Kansanvallan Liitto, Raivaaja Publishing Company, 1951.
*Tämä artikkeli käsittelee taajamaa ja kuntaa. Joesta katso Pola.*

  

  

  

  

  

  

  

  

  

  

**Pola** (ven. Пола́) on maalaiskunta ja sen keskustaajama Novgorodin alueen Parfinon piirissä Venäjällä. Se sijaitsee Polajoen varrella 12 kilometriä Parfinosta itään. Taajamassa on 2 300 ja kunnassa 3 500 asukasta (vuonna 2009).

Polan kunnan pinta-ala on 762,32 neliökilometriä. Se rajoittuu lännessä ja pohjoisessa Parfinon piirin Fedorkovon kuntaan, idässä ja kaakossa Demjanskin piiriin sekä lounaassa Staraja Russan piiriin. Pinta-alasta 71,2 % on metsää ja 23,3 % maatalousmaata.

Keskustaajaman lisäksi kuntaan kuuluu 46 kylää: Baryšovo, Beglovo, Berezka, Bolšaja Obša, Bolšije Lovasitsy, Bolšije Rogi, Bolšoi Zahod, Bolšoje Jablonovo, Bolšoje Ladyškino, Bolšoje Stepanovo, Borki, Bytškovo, Dubki, Dvorets, Gorodok, Jartsevo, Kljutši, Košeljovo, Kozino, Kuzminskoje, Lebedskoje, Lorinka, Malaja Obša, Maloje Jablonovo, Maloje Ladyškino, Maloje Stepanovo, Malyi Zahod, Malyje Lovasitsy, Naljutši, Novaja Derevnja, Požalejevo, Presljanka, Rjabtšikovo, Rosino, Seltso, Srednjaja Obša, Stantsija Beglovo, Štšetškovo, Toloknjanets, Topoljovo, Tšapovo, Turno, Vasiljevštšina, Vasilkovo, Vypolzovo ja Zamoška. Kylistä suurin on reilun 400 asukkaan Novaja Derevnja. Kymmenessä kylässä ei ole lainkaan vakituista asutusta.

Paikkakunta on saanut alkunsa vuonna 1896 perustetusta rautatieasemasta. Vuosina 1927–1932 ja 1939–1963 se oli Polan piirin keskus.

Kunnan läpi kulkee Bologojen ja Dnon välinen rautatie (Polan ja Beglovon asemat). Polasta on maantieyhteys Parfinoon ja Staraja Russaan. Puolet työvoimasta työskentelee kunnan ulkopuolella. Paikallisista elinkeinoista tärkeimmät ovat maa- ja metsätalous (18,6 %), julkiset palvelut (17,7 %) ja rakentaminen (14,8 %).

Keskustaajaman palveluihin kuuluu keskikoulu, lasten taidekoulu, kulttuuritalo, kirjasto, käsityö- ja kansanperinnekeskus, piirisairaala, yleinen sauna, posti ja pankki. Seudulla on lukuisia muinaisia hautakumpuja sekä kaksi muinaislinnaa. Muita nähtävyyksiä ovat toisen maailmansodan muistomerkit.

Lähteet
-------

1. 1 2 3 4 5  Generalnyi Plan: Polavaskoje selskoje poselenije, Parfinski munitsipalnyi raion, Novgorodskaja oblast. Tom 1: Obštšaja pojasnitelnaja zapiska  2010. Veliki Novgorod:  Novgorodgraždanprojekt. Viitattu 12.10.2012. (venäjäksi)[vanhentunut linkki]
2. ↑  *Administrativno-territorialnoje delenije Novgorodskoi gubernii i oblasti 1727–1995 gg.: Spravotšnik*, s. 130, 224. Sankt-Peterburg: Komitet kultury, turizma i arhivnogo dela Novgorodskoi oblasti, Gosudarstvennyi arhiv Novgorodskoi oblasti, 2009. Teoksen verkkoversio (viitattu 12.10.2012). (venäjäksi)

Aiheesta muualla
----------------

* Polan kunnan sivusto (venäjäksi)
Deutschlandsbergin tori
**Deutschlandsberg** on kaupunki Steiermarkin osavaltiossa Itävallassa. Siellä oli vuonna 2006 8 171 asukasta. 

Deutschlandsberg on samannimisen piirin pääkaupunki ja sijaitsee noin 35 kilometriä Grazista lounaaseen. Kaupungin pinta-ala on 24,5 neliökilometriä ja sen korkeus merenpinnasta on 368 metriä. 

Väestötiheys Deutschlandsbergissä oli vuonna 2001 326 asukasta/neliökilometri. Ulkomaalaisten osuus väestöstä oli 2,9 %, josta suurin osa oli Saksan kansalaisia.

Väestönkehitys
--------------

* 1869: 3 008
* 1900: 4 833
* 1923: 5 078
* 1939: 5 493
* 1961: 6 693
* 1981: 7 620
* 1991: 7 760
* 2001: 7 983

*Lähde: Statistik Austria*

Kaupungin vieressä on Deutschlandsbergin linna. 

Deutschlandsbergistä on hyvät liikenneyhteydet Graziin. Kaupungissa on rautatieasema, josta Graz-Köflacher Eisenbahn-yhtiön taajamajunat liikennöivät osavaltion pääkaupunkiin.

Lähteet
-------

1. 1 2  Landesstatistik Steiermark: Deutschlandsberg (Excel-tiedosto)
2. ↑  Deutschlandsberg Infrastruktur (Arkistoitu – Internet Archive)
3. ↑  Statistik Austria: Endgültige Wohnbevölkerung und Bürgerzahl (Deutschlandsberg)
4. ↑  Statistik Austria: Demographische Daten für Deutschlandsberg
5. ↑  Statistik Austria: Bevölkerungsentwicklung (Deutschlandsberg)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Deutschlandsberg**.
* Offizielle Homepage der Gemeinde Deutschlandsberg
**Hans-Jürgen Graf von Blumenthal** (23. helmikuuta 1907 Potsdam – 13. lokakuuta 1944 Berliini) oli saksalainen aristokraatti ja armeijan upseeri toisessa maailmansodassa. Von Blumenthal teloitettiin osallisuudesta Adolf Hitlerin salamurhayritykseen.

Elämä
-----

Hans-Jürgen von Blumenthal syntyi Potsdamissa helmikuussa 1907. Hänen isänsä oli eversti ensimmäisessä maailmansodassa. Von Blumenthal aloitti opiskelunsa Potsdamissa vuonna 1928 ja jatkoi opiskelujaan myöhemmin Münchenissä. Vuonna 1930 hän vietti lyhyen ajan myös Yhdysvalloissa. Von Blumenthal päätti opintonsa vuonna 1935 ja liittyi 48. jalkaväkidivisioonaan, jossa hän palveli vänrikkinä. Vuonna 1936 hänestä tuli luutnantti.

Toinen maailmansota
-------------------

Juuri ennen toisen maailmansodan alkua von Blumenthal ylennettiin kapteeniksi. Hän johti joukkoja Kiovassa, jossa haavoittui pahoin oikeaan käsivarteen. Hän oli armeijan sairaalassa hoidettavana Leipzigissa joulukuuhun 1942. Sairaalassa ollessaan hän liittyi lopullisesti saksalaiseen vastarintaliikkeeseen. Huhtikuussa 1943 von Blumenthal ylennettiin majuriksi.

Operaatio Valkyrie
------------------

*Pääartikkeli: Heinäkuun 20. päivän salaliitto*
Hans-Jürgen von Blumenthal osallistui Hitlerin epäonnistuneen salamurhayrityksen suunnitteluun. Kolme päivää salamurhayrityksen jälkeen 23. heinäkuuta 1944 Gestapo pidätti von Blumenthalin. Hänet hirtettiin Plötzenseen vankilassa 13. lokakuuta 1944. Hän oli erittäin läheinen ystävä Hans von Dohnányin, Hans Osterin ja etenkin lapsuuden ystävä Albrecht Mertz von Quirnheimin kanssa. Heidät kaikki teloitettiin osallisina Hitlerin salamurhayritykseen.

Muuta
-----

Hans-Jürgen von Blumenthal oli naimisissa ja hänellä oli poika Humbertus, joka syntyi toukokuussa 1942.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Henkilöt | 
* Deutsche Biographie

 |

 |
Leunin sijainti Lahn-Dill-Kreisin piirikunnassa. Pienemmässä kuvassa piirikunnan sijainti Hessenin osavaltiossa.
**Leun** on kaupunki Lahn-Dillin piirikunnassa Hessenin osavaltiossa keskisessä Saksassa. Se sijaitsee noin 55 kilometriä Frankfurt am Mainista luoteeseen.

Maantiede
---------

Leun sijaitsee Hessenin länsiosassa Lahn-joen laaksossa Taunus-vuoriston pohjoisosassa. Sen naapurikuntia ovat muun muassa Braunfels ja Solms. Leun koostuu viidestä kaupunginosasta: Biskirchen, Bissenberg, Lahnbahnhof, Leun ja Stockhausen.

Historia
--------

Leun on alueensa vanhimpia asutuksia, siitä on ensimmäinen asiakirjamaininta vuodelta 771. Paikkakunta sijaitsee vanhan kauppareitin varrella, ja oli siten merkittävä kauppapaikka keskiajalla. Leun kärsi tulvista, sotilaallisista konflikteista, nälänhädistä ja kulkutaudeista, mutta nousi aina jaloilleen. 1400-luvun lopulla Leun sai markkinaoikeudet, ja samaan aikaan rakennettiin kivisilta Lahn-joen yli. Sillan kautta kulki liikenne Wetzlarin ja Weilburgin välillä. Leun vaurastui ja kasvoi - Solmsin kreivit myönsivät sille kaupunkioikeudet 1664. Leuniin rakennettiin porvaristaloja, jotka ovat säilyneet muistona 1600-luvun kukoistuskaudesta. Rautatieyhteyden Leun sai 1863. Vuonna 1971 Leuniin liitettiin Biskirchen, Bissenberg ja Stockhausen.

Talous ja liikenne
------------------

Leunin halki kulkee Bundesstraße 49. Lähin moottoritieyhteys on BAB 45. Leunissa on Braunfelsin ja Leunin rautatieasema Bahnhof Leun/Braunfels.

Lähteet ja viitteet
-------------------

1. ↑  Statistik Hessen : Tabellen Bevölkerung : Die Bevölkerung in den hessischen Gemeinden am 31.06.2019 *Statistik.hessen.de*. Hessisches Statistisches Landesamt.  Arkistoitu 2.4.2019. Viitattu 25.10.2019.
2. ↑  Entfernung von Frankfurt am Main, Hessen, Deutschland nach Leun, Hessen, Deutschland *Entfernungsrechnerkm.com*. Viitattu 25.10.2019.
3. ↑  Die Chronik der Leuner Stadtteile im Überblick *Leun.de*. Magistrat der Stadt Leun.  Arkistoitu 18.10.2019. Viitattu 25.10.2019.

Aiheesta muualla
----------------

* Leun, Hessen, Saksa — Sunrise, Sunset and Daylength

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Leun 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2

 |
|  |
| Kansalliset | 
* Saksa

 |

 |

CommonsCommons
Wikimedia Commonsissa on kuvia tai muita tiedostoja aiheesta **Leun**.
**Friedrichshafen** on Saksan kaupunki Baden-Württembergin osavaltion eteläosassa Bodenjärven rannalla lähellä Itävallan ja Sveitsin rajaa. Kaupungissa oli kesäkuun 2022 lopussa 62 446 asukasta, ja sen pinta-ala on 69,9 neliökilometriä.

Historia
--------

Ensimmäisen maailmansodan aikana ja jo ennen sitä Zeppelinin ilmalaivatehdas sijaitsi kaupungissa. Kaupungissa sijaitsee Zeppelin-museo.

Toisen maailmansodan aikana Yhdysvallat ja Yhdistynyt kuningaskunta pommittivat kaupunkia rajusti, sillä siellä oli lentokonetehtaita. Lähes koko kaupungin keskiaikainen kaupunginosa tuhoutui, mutta se rakennettiin uudelleen. 

Kaupungissa sijaitsi 1950-luvulla perustettu Dornierin lentokonetehdas, joka muuntui 1960-luvulla satelliittitehtaaksi, joka muuntui osaksi EADSia vuonna 2000. Se on osa Astrium-divisioonaa, joka rakentaa satelliitteja.

Liikenne
--------

Kaupungista on junayhteyksiä Lindauhun, Ulmiin ja Baseliin, Sveitsiin. 

Friedrichshafenista on autolauttayhteys Bodenjärven yli Sveitsin Romanshorniin. Kaupungissa on lentokenttä, josta on yhteys muun muassa Lontoon Stanstedin lentoasemalle.

Läheiset suuremmat kaupungit ovat Sveitsin St. Gallen, Konstanz, Ravensburg, Ulm, München, sekä Itävallan Dornbirn.

Ystävyyskaupungit
-----------------

* Saksa Delitzsch, Saksa
* Yhdysvallat Peoria, Illinois, Yhdysvallat
* Valko-Venäjä Polatsk, Valko-Venäjä
* Ranska Saint-Dié-des-Vosges, Ranska
* Bosnia ja Hertsegovina Sarajevo, Bosnia ja Hertsegovina

Lähteet
-------

1. 1 2 3  Zahlen, Daten, Fakten Stadt Friedrichshafen. Viitattu 16.5.2023. (saksaksi)
2. 1 2  Bevölkerung der Gemeinden Baden-Württembergs am 30. Juni 2022 (PDF) (s. 16) Statistisches Landesamt Baden-Württemberg. Viitattu 16.5.2023. (saksaksi)

Aiheesta muualla
----------------

* Kuvia tai muita tiedostoja aiheesta **Friedrichshafen** Wikimedia Commonsissa

* Kaupungin viralliset internetsivut (saksaksi)
* Zeppelin-museo (saksaksi)
**Vitré** on kunta läntisessä Ranskassa Ille-et-Vilainen departementissa Bretagnen alueella.

Nähtävyyksiä
------------

Kaupungin linna *Château de Vitré* on yksi Bretagnen näyttävimmistä ja se pääsi Ranska historiallisten monumenttien listalle jo vuonna 1872. Linna on rakennettu 1000-luvulla ja sitä on laajennettu aina 1600-luvulle saakka. Linnan isäntä Vitrén paroni Guy XV de Laval antautui ranskalaisille joukoille vuonna 1487 ilman taistelua. Bretagnen parlamentti kokoontui linnassa kolmasti vuosina 1564, 1582 ja 1583, jolloin rutto vaivasi parlamentin normaalia kokoontumispaikkaa Rennesiä. Nykyään linna toimii kaupungintalona ja –museona.

Kunnan alueella oleva toinen linna, 1400-luvulla rakennettu *Château des Rochers-Sévigné*, kuuluu myös Ranskan historiallisten monumenttien listalle. Linnassa asunut markiisitar Madame de Sévigné kirjoitti siellä kuuluisat kirjeensä 1600-luvulla, jotka ovat osaltaan muokanneet Ranskan kirjallisuutta.

Château des Rochers-Sévigné

Aiheesta muualla
----------------

* Kuvia tai muita tiedostoja aiheesta **Vitré (Ille-et-Vilaine)** Wikimedia Commonsissa

Lähteet
-------

1. ↑  Insee
2. ↑  Tour de France 2016
**Garrett Morgan** (4. maaliskuuta 1877 Pariisi, Kentucky, Yhdysvallat – 27. heinäkuuta 1963 Cleveland, Ohio) oli yhdysvaltalainen yrittäjä, keksijä ja aktivisti. Hän keskittyi laajasti afroamerikkalaisten aseman parantamiseen.

Morgan syntyi seitsemäntenä lapsena 11 lapsesta Eliza ja Sydney Morganille. Hän jätti koulun kesken kuudennen luokan jälkeen ja muutti 14-vuotiaana Cincinnatiin Ohioon. Vuonna 1895 Morgan muutti Clevelandiin, jossa hän solmi kaksi vuotta kestäneen avioliiton Madge Nelsonin kanssa. Morgan perusti hiusten hoitoon liittyän yrityksen vuonna 1907. Seuraavana vuonna hän tapasi uuden vaimonsa Mary Hasekin, joka liittyi mukaan yrityksen toimintaan. He perustivat myös vaateyrityksen, joka saavutti kohtalaista menestystä.

1910-luvun alussa Morgan keksi eräänlaisen hengityslaitteen, joka esti savun hengittämisen. Laite patentoitiin vuonna 1914. Lopulta 1920-luvulla hän keksi käsillä varustetun liikennevalon lukuisten onnettomuuksien seurauksena.

Lähteet
-------

1. 1 2 3  Garrett Morgan | Biography, Invention, Traffic Light, Gas Mask, & Facts | Britannica *www.britannica.com*.  30.8.2023. Viitattu 5.9.2023. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
Liebenaun sijainti Nienburg/Weserin piirikunnassa. Pienemmässä kuvassa piirikunnan sijainti Ala-Saksin osavaltiossa.
**Liebenau** on kunta Nienburg/Weserin piirikunnassa Ala-Saksin osavaltiossa Pohjois-Saksassa.

Maantiede
---------

Liebenau sijaitsee Weserin länsipuolella noin 50 kilometriä Hannoverista luoteeseen ja kymmenisen kilometriä Nienburg/Weseristä lounaaseen. Kunnan halki virtaa Weserin sivujoki Große Aue.

Liebenau muodostaa yhdessä maalaiskuntien Binnen ja Penningsehl kanssa kuntayhtymän Samtgemeinde Liebenau, jonka väkiluku on noin 6 000.

Historia
--------

Ennen nykyisen Liebenaun perustamista alueella asui sakseja, jotka arkeologisten löytöjen perusteella kävivät kauppaa myös asuinalueensa ulkopuolella. Ensimmäinen kirjallinen maininta Liebenausta on vuodelta 1167 Henrik Leijonan asiakirjassa. Aue-joen pohjoisrannalle rakennettiin 1300-luvulla linna, Schloss Liebenau, jonka ympärille Liebenaun kylä alkoi kasvaa. Linna tuhottiin 1512, mutta rakennettiin sittemmin uudelleen. Kauppalaoikeudet Liebenau sai 1400-luvun alussa.

Liebenaun historiallisia rakennuksia on muun muassa myöhäisgoottilainen kirkko St.-Laurentius-Kirche. Sen paikalla sijaitsi noin vuonna 900 rakennettu puukirkko. Aue-joen mutkassa aivan keskustan eteläpuolella sijaitsee Schloss Eickhof.

Liebenaun taloushistoriaan kuuluu viikatteiden valmistus ja pitsinnypläys.

Muuta
-----

Saksankielisessä Euroopassa on useita Liebenau-nimisiä paikkoja, Ala-Saksin Liebenaun ohella muun muassa Hessenin Liebenau.

Lähteet ja viitteet
-------------------

1. ↑  Entfernung von Liebenau nach\_ *Luftlinie.org*. Viitattu 1.3.2020.
2. ↑  Meine Gemeinde, meine Stadt - ausgewählte Daten auf Verwaltungseinheitsebene (VE) - Gebietsstand: 01.07.2017 *Nls.niedersachsen.de*. Landesamt für Statistik Niedersachsen (LSN). Viitattu 1.3.2020. [vanhentunut linkki]

Aiheesta muualla
----------------

* Liebenau, Ala-Saksi, Saksa — Sunrise, Sunset, and Daylength

CommonsCommons
Wikimedia Commonsissa on kuvia tai muita tiedostoja aiheesta **Liebenau (Ala-Saksi)**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Liebenau (Ala-Saksi) 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |

 |
Agnes Goodsir: *Omakuva*
Agnes Goodsir: Kirje rintamalta/Tyttö sohvalla. Maalattu vuonna 1915.
**Agnes Noyes Goodsir** (18. kesäkuuta 1864 Portland Victoria – 11. elokuuta 1939 Pariisi) oli australialainen taidemaalari. Hän työskenteli Ranskassa ja Britanniassa 1920- ja 1930-luvuilla ja maalasi uransa varrella paljon muotokuvia.

Goodsir aloitti taideopiskelun Australiassa vuonna 1898. Hän sai jo seuraavana vuonna töitään myytyä Pariisissa tapahtuvaa opiskelua varten. Vuosina 1912–1921 hän vaihteli jatkuvasti asuinpaikkaansa Lontoon ja Pariisin välillä, mutta vuonna 1921 hän asettui pysyvästi Pariisiin. Hän opiskeli Académie Deléclusessa, Académie Julianissa ja Académie Colarossissa. 1920-luvun alussa paljon australialaisia taiteilijoita siirtyi Pariisiin etsimään inspiraatiota.

Goodsir piti uransa varrella monia näyttelyitä. Hänen töitään oli Pariisissa Salon des Indépendants’ssa, Société Nationale des Beaux-Artsissa, Lontoossa Royal Academyssä ja Australiassa Macquarie Galleriesissa ja Art Gallery of New South Walesissa. Hän pääsi Societe Nationale des Beaux-Artsin jäseneksi. Goodsirin malleina oli paljon oman aikansa kosmopoliittisia naisia kuten Katherine Goodson sekä muita kuuluisuuksia kuten Bertrand Russell. Hän maalasi myös naisystävänsä Rachel Dunnen muotokuvan.

Goodsir suosi öljyvärejä ja maalasi paljon sisäkuvia ja asetelmia. Parhaimmillaan hän oli muotokuvissa.

Lähteet
-------

1. 1 2 3
2. ↑
3. ↑
4. ↑


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* Australian Artists
* Musée d'Orsay
* Victoria

 |
|  |
| Henkilöt | 
* Trove

 |
|  |
| Muut | 
* Europeana

 |

 |
**For The Imperium** on vuonna 2008 perustettu suomalainen crossover metal -yhtye. Yhtye julkaisi Warner Music Finlandin kautta 2011 nimialbuminsa, joka nousi Suomen virallisella listalla sijalle 26 ja Rumban listalla sijalle 5. Yhtye on tullut tunnetuksi energisestä lavaesiintymisestään ja omaperäisistä kappaleistaan. Toinen albumi Hail The Monsters näki päivänvalon maaliskuussa 2013, josta singlenä julkaistun Sudden Deathin musiikkivideo joutui sensuurin kouriin Britanniassa. For the Imperium on esiintynyt ahkerasti ympäri Suomea sekä lämmitellyt Devin Townsend Projectia Britannian kiertueella.

Historia
--------

For The Imperium on perustettu Helsingissä 2008, kun muualta muuttaneet opiskelutoverit tutustuivat toisiinsa. Yhtye julkaisi itse kaksi EP:tä, jotka herättivät huomiota ja saivat ylistäviä arvioita musiikkimedioissa. Warner Music Finland kiinnitti yhtyeen riveihinsä 2010 ja A&R henkilöksi tuli Asko Kallonen.

### Esikoisalbumi

Ensimmäisen pitkäsoiton äänitykset alkoivat 2010 Kari Huikurin johdolla Scandal Studiolla Helsingissä. Albumi keräsi ylistäviä arvioita mediassa ja singlet Pike River ja Creator saivat radiosoittoa mm. Ylexillä ja Radio Rockilla.Ensialbumin julkaisi koko Euroopassa huhtikuussa 2012 saksalainen Lifeforce -yhtiö. Euroopan painos sisälsi yhden ennenjulkaisemattoman kappaleen "He's a Whore", joka on alun perin Cheap Trick -yhteen tuotantoa.

### Hail the Monsters

Hail the Monsters julkaistiin 2013. Albumin on tuottanut ja äänittänyt Kari Huikuri Scandal Studiolla, miksannut Miitri Aaltonen ja masteroinut Mika Jussila Finnvox-studiolla. Levyltä julkaistu single Sudden Death joutui musiikkivideonsa takia brittiviranomaisten sensuurin kouriin. Levy sai kiitettäviä arvioita kriitikoilta musiikkilehdistössä ja Metal Hammer nosti yhtyeen "Hot New Band" -poiminnaksi lehdessään.

For The Imperium on esiintynyt ahkerasti ympäri Suomea sekä lämmitellyt Devin Townsend Projectia Britannian kiertueella. Yhtye on esiintynyt mm. QStock ja Tuska-festivaaleilla kesällä 2012 ja lämmittelee Children Of Bodomia syyskuussa 2013.

Yhtyeen musiikki
----------------

For The Imperium yhdistelee taidokkaasti metallia ja pop-elementtejä poukkoileviin mutta lyhyihin ja tarttuviin kappaleisiinsa.

Jäsenet
-------

* Hakim Hietikko – laulu (2008–)
* Tuomas Rauhala – rummut (2008–)
* Panu Rauhala - koskettimet (2014-)
* Ossi Maristo - kitara (2016-)
* Jyri Helko – bassokitara (2008–2016)
* Joona Björkroth - kitara (2014-2016)
* Ville Suorsa – kitara (2008–2014)

Diskografia
-----------

### Studioalbumit

* *For the Imperium*  (2011, Warner Music)
* *Hail the Monsters*  (2013, Warner Music)

### EP:t

* *In/Die*  (2009, omakustanne)
* *This Is Chaos, Baby!*  (2010, omakustanne)
* *Titans Fall*  (2015, omakustanne)

Lähteet
-------

1. ↑
2. ↑
3. ↑
4. 1 2  Iltasanomat.fi (Arkistoitu – Internet Archive)
5. 1 2 3
6. ↑
7. ↑
8. ↑  Toni Laaksonen, Ylex
9. 1 2  Rytmi.com
10. ↑  For the Imperium lainaa Cheap Trickiä, Uutinen, Warner Music[vanhentunut linkki]
11. ↑
12. ↑

Aiheesta muualla
----------------

* Yhtyeen virallinen kotisivu (Arkistoitu – Internet Archive)
* For the Imperium Facebookissa
**Tutajev** (ven. Тута́ев) on kaupunki Jaroslavlin alueella Venäjällä. Se sijaitsee Volgan rannalla 38 kilometriä Jaroslavlista luoteeseen. Kaupunki on Tutajevin piirin keskus. Tšebakovon asemalta haarautuva sivurata yhdistää sen Jaroslavlin ja Rybinskin väliseen rautatiehen. Asukkaita on 41 400 henkeä (vuonna 2008).*lähde?*

Kronikoiden mukaan Uglitšin ruhtinas Roman Vladimirovitš perusti Volgan rannalle *Borisoglebskiä* vastapäätä kaupungin, joka sai nimen *Romanov*. Rakennustyön valmistumisajankohtana pidetään vuotta 1283. Vuonna 1491 Romanov liitettiin Moskovan Venäjään. Vuonna 1777 Romanov ja Borisoglebsk saivat kihlakuntakaupunkien aseman. Vuonna 1822 ne yhdistettiin Jaroslavlin lääniin kuuluneeksi *Romano-Borisoglebskin* kaupungiksi, joka oli huomattava nahkateollisuuden keskus. Vuonna 1918 kaupunki sai nimen *Tutajev* Jaroslavlin sosialistivallankumouksellisten kapinan aikana kuolleen punakaartilaisen muistoksi.

Nykyään Tutajevissa on mm. konepaja, lammassiittola, nahkatehdas ja pellavanjalostuslaitos. Kaupunki kuuluu Venäjän kultaisen renkaan matkailukohteisiin. Nähtävyyksiä ovat lukuisat 1600–1700-luvuilla rakennetut kirkot.

Tutajevin kirkkoja
* Kirkastumisen kirkkoKirkastumisen kirkko
* Ylösnousemuksen katedraaliYlösnousemuksen katedraali
* Ylösnousemuksen katedraaliYlösnousemuksen katedraali
* Ylösnousemuksen katedraaliYlösnousemuksen katedraali
* Pyhän Ristin katedraaliPyhän Ristin katedraali
* Herran enkeliHerran enkeli
* Profeetta JeremiaProfeetta Jeremia
* Profeetat Elia ja EenokProfeetat Elia ja Eenok
* ApokalypsiApokalypsi

Lähteet
-------

* *Goroda Rossii: entsiklopedija*, s. 483–484. Moskva: Bolšaja Rossijskaja Entsiklopedija, 1994. ISBN 5-85270-026-6.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tutajev**.
* Tutajevin kaupungin sivusto (venäjäksi)

Jaroslavlin alueen vaakunaJaroslavlin alueen kaupungit
**Päähallintopaikka: Jaroslavl**  

Danilov | Gavrilov-Jam | Ljubim | Myškin | Pereslavl-Zalesski | Pošehonje | Rostov | Rybinsk | Tutajev | Uglitš
**Karhusaari** (engl. *Bear Island*) on vuonna 1979 ensi-iltansa saanut Don Sharpin ohjaama kanadalais-brittiläinen toimintatrilleri, jonka pääosissa ovat Donald Sutherland, Vanessa Redgrave, Richard Widmark, Christopher Lee ja Lloyd Bridges. *Karhusaari* perustuu Alistair MacLeanin samannimiseen romaaniin vuodelta 1971. Elokuvan käsikirjoituksen laativat ohjaaja Sharp ja David Butler.

*Karhusaari* sai ensi-iltansa Etelä-Afrikassa 5. joulukuuta 1979. Kotimaassaan Britanniassa elokuva ilmestyi teattereihin 27. joulukuuta 1979. Kanadassa elokuva sai ensi-iltansa seuraavana vuonna 6. kesäkuuta. Suomessa elokuva sai ensi-iltansa 21. joulukuuta 1979.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Pohjoisnavan lähelle sijaitsevalle Karhusaarelle saapuu ryhmä tiedemiehiä tutkimaan ilmastonmuutosta. Työtä kuitenkin häiritsevät onnettomuudet, sabotaasit ja lopuksi murha. Jollakin ryhmän jäsenistä on aivan toiset syyt Karhusaarella oleskeluun: syyt, jotka uhkaavat toisten henkeä. Eristettyinä arktiseen erämaahan tutkimusryhmän on itse löydettävä ratkaisu arvoitukseen.

Näyttelijät
-----------

|  |  |  |
| --- | --- | --- |
|  Donald Sutherland  | … |  Frank Lansing
  |
|  Vanessa Redgrave  | … |  Heddi Lindquist
  |
|  Richard Widmark  | … |  Otto Gerran
  |
|  Christopher Lee  | … |  Professori Thaddeus Lechinski
  |
|  Lloyd Bridges  | … |  Smithy
  |
|  Bruce Greenwood  | … |  Teknikko Tommy
  |
|  Barbara Parkins  | … |  Judith Rubin
  |
|  Patricia Collins  | … |  Inge Van Zipper
  |

Tuotanto
--------

*Karhusaaren* kuvaukset alkoivat 22. marraskuuta 1978 ja päättyivät 26. huhtikuuta 1979. Toimintatrilleriä kuvattiin Pinewood Studiosilla Englannissa, Glacier Bayn kansallispuistossa Alaskassa sekä Brittiläisessä Kolumbiassa Kanadassa. *Karhusaaren* budjetti oli arviolta 12,1 miljoonaa Kanadan dollaria; se oli kallein vuoteen 1979 mennessä tehty kanadalainen elokuva.

Vastaanotto
-----------

*Video-oppaassa* vuodelta 1994 Sam Inkinen harmitteli, ettei elokuva yllä tiukan romaanin tasolle ja antoi sille kaksi tähteä viidestä, mikä vastaa sanallista arviota "keskinkertainen".

Lähteet
-------

1. 1 2 3 4 5 6 7 8 9 10 11 12  Karhusaari (1979) *imdb.com*. IMDB.com. Viitattu 28.11.2012. (englanniksi)
2. 1 2 3  Bear Island (1979) *elonet.fi*. Elonet.fi. Viitattu 28.11.2012. (suomeksi)
3. ↑  Medved & Medved, *The Hollywood Hall of Shame* (1984), s. 204
4. ↑  Romano, Bello (toim.): *Video-opas 95, Yli 8500 elokuvaa, 2000 uutuutta*. WSOY, 1994. ISBN 951-0-19839-0.

Aiheesta muualla
----------------

* *Karhusaari* Internet Movie Databasessa. (englanniksi)
* *Karhusaari* Elonetissä.
* *Karhusaari* AllMoviessa. (englanniksi)
**Margaret Denise Quigley**, paremmin tunnettu nimellä **Maggie Q**, myös **Maggie Quigley** (s. 22. toukokuuta 1979 Honolulu, Havaiji) on yhdysvaltalainen näyttelijä ja malli.

Maggie Q on tunnettu julkisuuden henkilö Hongkongissa ja muualla Aasiassa. Hän on näytellyt viime vuosina myös merkittävissä tuotannoissa Hollywoodissa. Hän näytteli pääosaa televisiosarjassa *Nikita*.

Varhainen elämä
---------------

Maggie Q:n yhdysvaltalainen isä oli syntyperältään sekoitus puolalaista, irlantilaista ja ranskalaista. Hänen äitinsä oli puolestaan vietnamilainen. Hänen vanhempansa olivat tavanneet isän ollessa komennuksella Vietnamissa.

Maggie Q on uusioperheen viidestä lapsesta nuorin. Hänellä on kaksi siskoa sekä kaksi sisarpuolta äitinsä edellisestä avioliitosta. Hän kilpaili lapsuudessaan uinti- ja yleisurheilukilpailuissa. Valmistuttuaan Mililani High Schoolista Maggie Q lähti Japaniin ja Hongkongiin ansaitsemaan rahaa mallina. Hän sai ensimmäisen näyttelijänroolinsa kiinankielisessä televisiosarjassa vuonna 1998 ja on jatkanut alalla siitä lähtien.

Ura
---

Maggie Q saavutti huomiota työskennellessään mallina Hongkongissa. Hänen läpimurtonsa näyttelijänä oli pääroolit Hongkong-elokuvissa *Gen-Y Cops* ja *Naked Weapon*, joissa hän esitti itämaisia taistelulajeja käyttävää tappajaa Charlene Chingiä.

Maggie Q kokeili myös menestyksekkäästi Hongkongin teatteria David Pinnerin *All Hallow's Evessä*. *South China Morning Postin* toimittaja Tom Hilditch arvioi tähtiesitykseksi hänen suorituksensa 16-vuotiaan, puhkeavaa seksuaalisuuttaan kokevan nuoren naisen roolissa. Hänen Hollywood-uransa tunnetuimmat työt ovat rikollisjohtajan rakastajattaren kungfu-taistelija Mai Linhin rooli elokuvissa *Die Hard 4.0* sekä hänen *Vaarallinen tehtävä III* näyttelemänsä IMF-tiedustelujärjestön eliittijoukon ainoan naisjäsenen Lei Zhenin rooli. Lisäksi Maggie Q näytteli pääosaa yhdysvaltalaisessa rikossarjassa *Nikita*.

Lähteet
-------

1. 1 2 3 4 5  Maggie Q. *Movies Online*.  5.6.2007.  Arkistoitu 30.9.2007. Viitattu 26.7.2007. (englanniksi)
2. 1 2 3 4  Maggie Q *Famous Why*. Viitattu 26.7.2007. (englanniksi)
3. ↑  Maggie Q Biography *Movies*. Viitattu 26.7.2007. (englanniksi)
4. 1 2  Model-Turned-Actress Maggie Q Feeds Q-riosity of Excellence. *China Daily*.  12.12.2003. Peking.  Arkistoitu 10.10.2007. Viitattu 26.7.2007. (englanniksi)

Aiheesta muualla
----------------

* Kuvia tai muita tiedostoja aiheesta **Maggie Q** Wikimedia Commonsissa

* Kam, Patsy: There’s Something About Maggie. *Maggie Q*.  Arkistoitu 2.3.2012.  (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Yhdysvallat
* Alankomaat

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |
Aleksandr Rodzjanko 
**Aleksandr Pavlovitš Rodzjanko** (ven. Александр Павлович Родзянко, 13. elokuuta 1879 – 6. toukokuuta 1970) oli venäläinen kenraaliluutnantti, joka taisteli ensimmäisenä kaikkiaan kolmesta Luoteis-Venäjän armeijan komentajista Venäjän sisällissodassa Vironmaalla ja Pietarin lähialueilla.

Aleksandr Rodzjanko oli Venäjän tsaarinaikaisen poliitikon Mihail Rodzjankon veljenpoika. Aleksandr sai sotilaskoulutuksena Venäjällä ja Ranskassa. Vuonna 1912 hänestä tuli eversti ja otti osaa ensimmäiseen maailmansotaan. Venäjän vallankumouksen jälkeen Rodzjanko sai apua englantilaisilta ja taisteli valkoisten vastavallankumouksellisten puolella Latviassa. 

Vuonna 1919 valkoisen armeijan komentaja Nikolai Judenitš lähetti Rodzjankon Virosta Englantiin, jossa hänen piti saada taloudellista apua. Rodzjanko ei palannut Viroon, vaan muutti asumaan Saksaan. Hän kuoli 92-vuotiaana New Yorkissa.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Tšekki
* Alankomaat

 |
|  |
| Muut | 
* IdRef

 |

 |
**Mary Golda Ross** (9. elokuuta 1908 Oklahoma, Yhdysvallat – 29. huhtikuuta 2008 Los Altos, Kalifornia) oli yhdysvaltalainen matemaatikko, joka työskenteli ensimmäisenä syntyperäisenä naisena Yhdysvaltain avaruusohjelmassa. Hänet tunnetaan merkittävästä panostuksestaan avaruuden tutkimisen ja ilmailutekniikan piireissä.

Rossin vanhemmat olivat Mary Henrietta Moore Ross ja William Wallace Ross Jr. Hän valmistui Coloradon yliopistosta vuonna 1938 matematiikan maisteriksi.

Vuonna 1952 Rossista tuli ainoa naispuolinen jäsen Yhdysvaltain Skunk Works -yksikössä, josta muodostui Yhdysvaltain johtava sotilaslentokonekehittäjä.

Lähteet
-------

1. 1 2 3  Mary Golda Ross | Biography, Scientific Work, & Facts | Britannica *www.britannica.com*.  14.8.2023. Viitattu 6.9.2023. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Tieteilijät | 
* zbMATH

 |

 |
**Gorki** (ven. Го́рки) on maalaiskunta ja sen keskuskylä Novgorodin alueen Soltsyn piirissä Venäjällä. Se sijaitsee Šelonin sivujoen Lemenkan varrella 25 kilometriä Soltsysta lounaaseen. Kylässä on 266 ja kunnassa 1 500 asukasta (vuonna 2012).

Maantiede ja asutus
-------------------

Gorkin kunnan pinta-ala on 281,4 neliökilometriä. Se rajoittuu pohjoisessa Soltsyn piirin Dubrovon ja idässä Vybitin kuntiin sekä etelässä ja lännessä Pihkovan alueeseen. Pinta-alasta 44,9 % on maatalousmaata ja 35,0 % metsää.

Seutu kuuluu Ilmajärven alankoon. Huomattavin joki on Šelon. Hyötykaivannaisia ovat hiekka, sora ja karbonaattimineraalit. Kunnan alueella sijaitsee Soltsyn rauhoitusalue ja kolme luonnonmuistomerkkiä.

Keskuskylän lisäksi kuntaan kuuluu 40 kylää: Abramkovo, Boloto, Bolšije Lipitsy, Boltovo, Borovnja, Dorogostitsy, Glubokoje, Gorodištše, Gorodok, Grebnja, Gremok, Ilemno, Kamenka, Kazatši Ljutets, Klin, Krapivno, Kuklino, Kuznetsovo, Lemenka, Malyje Dubravy, Malyje Lipitsy, Mjatškovo, Naberežnaja, Nikolskoje, Niva, Petrovo, Petrovštšina, Poljany, Retno, Šelonsko, Sofijevka, Strokino, Veretje, Vjahorevo, Vjazištše, Vladimirovka, Volnyje Dubravy, Zamostje, Zapolje ja Zaretšje. Gorkin jälkeen suurimmat asutuskeskukset ovat sadan–kahdensadan asukkaan Retno, Kuklino ja Krapivno. Kuklinon maalaiskunta liitettiin Gorkiin vuonna 2010.

Liikenne, talous ja palvelut
----------------------------

Gorkin kautta kulkee Staraja Russan, Soltsyn ja Dnon välinen R48-maantie. Pietarin, Dnon ja Vitebskin välisellä rautatiellä on Lemenkan ja Kuklinon asemat.

Seudun pääelinkeino on maatalous. Kunnassa toimii neljä karjanhoitoon erikoistunutta maatalousyritystä. Lisäksi louhitaan hiekkaa ja soraa.

Keskuskylän palveluihin kuuluu lastentarha, peruskoulu, kulttuuritalo, kirjasto ja lääkintäasema. Eräitä julkisia palveluja on myös Kuklinossa, Retnossa ja muissa kylissä. Vähittäiskaupasta vastaa piirin kulutusosuuskunta.

Nähtävyydet
-----------

Seudulla on useita muinaisia asuin- ja hautapaikkoja. Gorodokin lähellä sijaitseva 700–1200-lukujen muinaislinna on valtakunnallinen suojelukohde. Rakennusmuistomerkkeihin kuuluvat Ilmenon ja Retnon kirkot sekä Gorkin ja Kamenkan kartanoalueet.

Lähteet
-------

* Generalnyi plan Gorskogo selskogo poselenija Soletskogo raiona Novgorodskoi oblasti. Tom 2: Materialy po obosnovaniju  2011. Moskva:  SVGM-projekt. Viitattu 19.5.2013. (venäjäksi)

### Viitteet

1. 1 2  Administratsija Gorskogo selskogo poselenija: Pasport poselenija *gorki-adm.ru*. Viitattu 19.5.2013. (venäjäksi)
2. ↑  Generalnyi plan, s. 5.
3. 1 2  Generalnyi plan, s. 14.
4. ↑  Generalnyi plan, s. 9.
5. ↑  Generalnyi plan, s. 19–20.
6. ↑  Generalnyi plan, s. 45.
7. ↑  Generalnyi plan, s. 36–37.
8. ↑  Generalnyi plan, s. 37–38.
9. ↑  Generalnyi plan, s. 41–43.

Aiheesta muualla
----------------

* Gorkin kunnan sivusto (venäjäksi)
**Masullas** (sardiksi *Masùddas*) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 071 asukasta (vuonna 2016) ja sen pinta-ala on 18,68 neliökilometriä. Se sijaitsee 129 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*.  Arkistoitu 11.3.2019. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Masullas** Wikimedia Commonsissa

Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
**Addrup** on noin 300 asukkaan kylä Essenin (Oldenburg) kunnassa Saksan Ala-Saksin osavaltiossa.

Sijainti
--------

Addrupin kylää ympäröivät kylät Bevern, Calhorn, Gut Lage, Lüsche ja Uptloh. Addrup sijaitsee Oldenburgin maakunnassa.

Historia
--------

Addrupin kylä mainitaan ensimmäisen kerran asiakirjassa vuodelta 950. Tällöin kylää kutsuttiin nimellä Adathorp. Nimen kirjoitusasu on vaihdellut vuosien varrella; vuonna 1340 nimi kirjoitettiin Addorpe, vuonna 1376 Adorpe. 

Keskiajalla Tecklenburgin kreivikunta perusti Addrupiin vapaan tuomioistuimen. Kylä on ollut osa Münsterin ruhtinaspiispakuntaa, Oldenburgin herttuakuntaa, Ems-superioria osana Ranskan ensimmäistä keisarikuntaa, Oldenburgin suurherttuakuntaa, Oldenburgin vapaavaltiota sekä Gau Weser-Emsin hallinnollista aluetta natsi-Saksassa. Nykyään Addrup kuuluu Ala-Saksin osavaltioon. 

On tiedossa, että kahdeksan eri addrupilaisen perheen sukupuut juontavat juurensa yli 500 vuoden päähän. 

Vuonna 1987 Addrupin asukkaat rakensivat *Göpeplatzin*, kylän kokoontumispaikan, jossa on paviljonki ja leikkikenttä lapsille.

Merkittäviä henkilööitä
-----------------------

* Caspar Heinrich Borges (1824–1890), Detroitin piispa
* Clemens große Macke (\* 1959), entinen Ala-Saksin maapäivien jäsen

Lähteet
-------

* : kotisivu
*
Vida Lahey noin vuonna 1924.
**Frances Vida Lahey** (26. elokuuta 1882 – 29. elokuuta 1968) oli australialainen taidemaalari. Hän piti useita näyttelyitä vuosien 1902–1965 välisenä aikana.

Elämänvaiheita
--------------

Lahey syntyi Pimpananassa Queenslandissa irlantilaistaustaisen viljelijän tyttäreksi. Taidemaalariksi hän opiskeli Brisbanessa kuvataiteilija Godfrey Riversin opetuksessa ja jatkoi opintojaan Melbournessa National Gallery Schoolissa.

Vuonna 1915 Lahey matkusti Britanniaan, Lontooseen, osin perhesyistä, osin jatkamaan taideopintojaan. Käynnissä ollut sota vaikutti häneen syvällisesti. Vuonna 1919 hän vieraili Manner-Euroopassa ja näki alankomaalaisia asetelmamaalauksia, joista sai myös paljon vaikutteita. Hän opiskeli lyhyesti Colarossin akatemiassa Pariisissa ennen paluutaan kotimaahansa vuonna 1920.

Vida Lahey: Kukkamalja, akvarelli vuodelta 1939
Vuonna 1923 hänellä oli jo näyttelyt kaikissa Australian suurimmissa kaupungeissa sekä Ranskassa, Britanniassa ja Yhdysvalloissa. Aiheinaan hänellä oli maisemia, muotokuvia ja asetelmia. 1920-luvun loppuun mennessä hän oli saanut aseman maansa naistaiteilijoiden parista ja häntä arvostettiin elävästä ja sensitiivisestä valon ja värin käytöstä. Vuonna 1927 hän matkusti jälleen Eurooppaan ja sai vaikutteita modernismista.

Palattuaan kotimaahan Lahey perusti Brisbaneen kolme taidestudiota ja vuonna 1929 yhdessä huomattavasti nuoremman ystävättärensä Daphne Mayon kanssa taidesäätiön, Queensland Art Fundin (Q.A.F):n. Taidesäätiön rahoilla ylläpidettiin Queenslandin kansallisgalleriaa ja perustettiin taidekirjasto. Taidesäätiön ja Laheyn perustamien kolmen studion ansiosta Brisbanen taide-elämä oli 1930-luvulla huomattavaa.

Vuonna 1941 Lahey perusti lasten taidekoulun, joka perustui hänen ajatukseensa, että taide on yleismaailmallinen kieli. Hän luennoi aiheesta yliopistossa, ja vuonna 1946 hän julkaisi pamfletin *Art for All* jossa kyseenalaisti modernismin ja sen luomat rumat ja monotoniset ympäristöt. Hänet palkittiin elämäntyöstään vuosina 1945 ja 1958. Nykyään Laheyn työtä taiteen ja kulttuurin puolestapuhujana yhteiskunnassa, jota taide ei kiinnostanut, pidetään merkittävämpänä kuin hänen maalauksiaan.

Lahey ei solminut avioliittoa, ja hänen sanotaan olleen ujo ja pienikokoinen.

Lähteet
-------

1. 1 2 3 4 5 6   (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat
* Australia

 |
|  |
| Taiteenala | 
* South Australia
* Australian Artists
* Victoria
* ULAN

 |
|  |
| Henkilöt | 
* Australia
* Australian Women's Register
* Trove

 |

 |
**AUKUS** on Australian, Yhdistyneen kuningaskunnan ja Yhdysvaltojen välinen sotilaallinen yhteistyösopimus, joka on solmittu 15. syyskuuta 2021. Sana on akronyymi englanninkielisistä maannimistä **Au**stralia, **U**nited **K**ingdom ja **U**nited **S**tates, ja se on käytännössä, joskaan ei virallisesti, solmittu Kiinan kasvavaa vaikutusvaltaa vastaan. Sopimus suututti Ranskan, jonka Australian kanssa tekemä sopimus kariutui.

Australia teki vuonna 2016 sopimuksen Ranskan DCNS:n kanssa (nykyisin Naval Group) kahdentoista Barracuda-luokan sukellusveneen rakentamisesta. Kaupan arvo oli 40 miljardi euroa eli 50 miljardia dollaria. Huhtikuussa 2021 Australia kieltäytyi allekirjoittamasta sopimuksen seuraavaa vaihetta ja asetti Naval Groupille uusia ehtoja.

Sopimuksen myötä Australia hankkiikin yhdysvaltalaiseen teknologiaan perustuvia ydinsukellusveneitä.

Lähteet
-------

1. ↑  Biden announces joint deal with U.K. and Australia to counter China *Politico*. Viitattu 19.9.2021. (englanniksi)
2. ↑  Anna Karismo: Ranska raivostui, kun Yhdysvallat "torpedoi" sen sopimuksen Australian kanssa *Yle Uutiset*. Viitattu 19.9.2021.
3. ↑  Why Australia wanted out of its French submarine deal *Politico*.  16.9.2021. Viitattu 19.9.2021. (englanniksi)
4. ↑  In escalation over submarine deal, France recalls envoys from U.S. and Australia *Reuters*.  18.9.2021. Viitattu 19.9.2021. (englanniksi)
5. ↑  María Antonia Sánchez-Vallejo: EE UU, Reino Unido y Australia forjan una alianza estratégica contra China en el Pacífico *EL País*.  15.9.2021. Viitattu 19.9.2021. (espanjaksi)


‎
**Muiskula** (ven. Мы́шкино, *Myškino*) on kylä Leningradin alueen Jaaman piirin Niisnovan kunnassa Venäjällä. Se sijaitsee Inkerin ylängön pohjoisreunalla neljä kilometriä Niisnovasta koilliseen. Kylässä on yhdeksän asukasta (vuonna 2010).

Kaprion kihlakunnan Kargalin pogostaan kuulunut kylä mainitaan ensimmäisen kerran Vatjan viidenneksen verokirjassa vuonna 1500 nimellä *Myšji Gorki*. Ruotsalaisten vuosina 1618–1623 laatimassa maakirjassa se esiintyy muodossa *Muischina Gora*.

Peter von Köppenin mukaan vuonna 1848 Muiskulassa asui 122 inkerikkoa, jotka kuuluivat Kaprion ortodoksiseen Kristuksen kirkastuksen kirkon seurakuntaan. Vuonna 1862 kylässä oli 22 taloa ja 110 asukasta. Paikalliset talonpojat olivat tilanomistajan maaorjia. Myöhemmin he kuuluivat kyläkuntana Someron volostiin. Vuonna 1899 Muiskulassa oli 142 asukasta, joista väestönlaskennan mukaan 134 oli "suomalaisia", 7 venäläisiä ja yksi "sekoittunut". Uskonnoltaan he olivat kaikki ortodokseja. Vuodesta 1894 lähtien kylä kuului Koppanan seurakuntaan.

Neuvostoaikana Muiskula kuului ensin Taatsoin, vuodesta 1928 lähtien Vassakaran, vuodesta 1954 Paavelan ja vuodesta 1958 Niisnovan kyläneuvostoon. Vuonna 1929 kylässä oli 125 ja vuonna 1958 69 asukasta. Vuonna 1933 perustettiin kolhoosi, joka vuonna 1954 liitettiin Niisnovan sovhoosiin.

Lähteet
-------

1. ↑  *Venäjän federaation paikannimiä*, s. 153. Helsinki: Kotimaisten kielten tutkimuskeskus, 2006. ISBN 952-5446-18-2. Teoksen verkkoversio.
2. ↑  Itogi Vserossijskoi perepisi naselenija 2010 goda: Leningradskaja oblast (taulukko Tšislennost LO) *petrostat.gks.ru*.  Arkistoitu 15.6.2018. Viitattu 5.3.2017.
3. 1 2 3 4  Sprosi u krajeveda (kysymys no 1827) *reglib.ru*.  Arkistoitu 29.7.2013. Viitattu 21.6.2016.
4. ↑  v. Köppen, Peter: *Erklärender Text zu der Ethnographischen Karte des St. Petersburger Gouvernements*, s. 40. St.-Petersburg: , 1867. Teoksen verkkoversio.
5. ↑  *Materialy k otsenke zemel v S.-Peterburgskoi gubernii. Tom I: Jamburgski ujezd, vypusk II*, s. 146, 151–152. Sankt-Peterburg: Otsenotšno-statistitšeskoje bjuro S.-Peterburgskogo gubernskogo zemstva, 1904. Teoksen verkkoversio.
6. ↑  Spravotšnik istorii administrativno-territorialnogo delenija Leningradskoi oblasti *classif.spb.ru*.  Arkistoitu 22.2.2016. Viitattu 5.3.2017.
**Riyo Mori** (森 理世, *Mori Riyo*) (s. 24. joulukuuta 1986 Aoi-ku, Shizuoka) on japanilainen tanssinopettaja, joka voitti Miss Universum -kisan toukokuussa 2007.

Morin äiti on tanssinopettaja ja Mori aloitti klassisen baletin 4-vuotiaana. Hänen äitinsä opetti hänelle myös jazztanssia ja steppiä. Mori muutti 16-vuotiaana Kanadaan ja opiskeli siellä Quinte Ballet Schoolissa. Lisäksi hän on valmistunut Ontariossa sijaitsevasta Bellevillen Centennial Secondary Schoolista. Hän omistaa yhä ensimmäiset balettikenkänsä. 

Morista tuli toinen Miss Universum -kilpailun voittanut japanilaisnainen. Ensimmäinen Japanista tullut voittaja oli Akiko Kojima vuonna 1959. Mori on yhdeksäs kisan voittanut aasialaisnainen. Intian Lara Dutta, Miss Universum 2000, oli heistä edellinen. Mori oli kolmas japanilaisnainen viiden vuoden sisällä, joka on sijoittunut kilpailussa viiden parhaan joukkoon. 

Voittonsa jälkeen Moria moitittiin Japanissa, koska oli ulkomailla oppinut suorapuheisemmaksi kun japanilaiset naiset yleensä Japanissa ovat, ja hän ei sen takia sopinut enää japanilaisen naisen malliin. Mori perusti vuonna 2008 yhdessä äitinsä kanssa monikulttuurisen *I.R.M Dance Academy* -tanssikoulun.

Lähteet
-------

1. ↑  Tutton, Mark: Her name is Riyo... *CNN.com*.  1.10.2008. Viitattu 24.4.2022. (englanniksi)
2. 1 2 3  Riyo Mori *Pageant Planet*. Viitattu 24.4.2022. (englanniksi)
3. 1 2  Hernon, Matthew: Former Miss Universe Riyo Mori: "There Has Been a Shift in Attitude Towards Women in Japan" *Tokyo Weekender*.  19.4.2019 / Päivitetty 26.4.2021. Viitattu 24.4.2022. (englanniksi)

Aiheesta muualla
----------------

* Kuvia tai muita tiedostoja aiheesta **Riyo Mori** Wikimedia Commonsissa

* Japan's Mori wins troubled Miss Universe 2007 contest *Gulf News*.  29.5.2007. Viitattu 24.4.2022. (englanniksi)
* Tutton, Mark: Riyo Mori: Mistress of the universe *CNN.com*. Viitattu 24.4.2022. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Japani

 |

 |